**Bebola bijan**, **kuih bom**, onde-onde  atau ***jian dui*** (Bahasa Cina: 煎堆code: zh is deprecated ; pinyin: *jiānduī*; Yale Kantonis: jīndēui; {{Jawi|**كويه بوم** atau **ببولا بيجن**) ialah sejenis kuih yang popular di Malaysia dan Indonesia. Bebola bijan dapat ditemukan di pasar tradisional. Bebola bijan juga popular khususnya di daerah pekan Cina.

Bebola bijan ini diperbuat dari tepung gandum ataupun tepung pulut yang digoreng atau direbus dan permukaannya ditaburi/dibalur dengan biji bijan. Terdapat bermacam-macam variasi, yang paling dikenal ialah bebola bijan yang diperbuat dari tepung pulut dan di dalamnya diisi serbuk kacang hijau. Variasi lain hanya dibuat dari tepung gandum dan diberi warna pada permukaannya seperti putih, merah, atau hijau yang dikenal sebagai *bebola bijan gandum.* Terdapat juga kuih bom yang dibuat menggunakan bijan hitam.

Sejarah
-------

Sejarah kuih ini dapat ditelusuri di China semasa zaman dinasti Tang, di mana makanan ini menjadi kuih rasmi daerah Changan (sekarang Xian) yang disebut *ludeui* (碌堆). Makanan ini kemudian dibawa oleh pendatang sana menuju ke daerah selatan China, lalu berkembang luas sehingga daerah-daerah Asia timur dan tenggara.

Bebola bijan di pelbagai negara
-------------------------------

### China

Bebola bijan/jin deui di daerah China utara disebut *matuan* (麻糰), di daerah timur laut cina disebut *ma yuan* (麻圆), dan di Hainan disebut *zhen dai* (珍袋). *Zhen dai* kadangkala dapat disebut sebagai zhimaqiu (芝麻球) yang bermaksud bebola bijan.

### Malaysia

Di Malaysia, bebola bijan juga disebut sebagai *kuih bom*. Kuih bom biasanya dibuat daripada tepung gandum dan berinti parutan kelapa manis atau kacang. Kuih bom itu juga disalut dengan bijan sebelum digoreng dengan minyak masak menggunakan api sederhana perlahan sehingga ia kekuningan dan diangkat, sedia untuk dihidangkan. 

Kuih bom digelar sedemikian kerana bentuknya yang bulat agak besar, dengan inti kelapa di dalamnya. Ia menyerupai kuih buah rotan tetapi bersaiz lebih besar dan memiliki inti kelapa manis di dalamnya. 

### Indonesia

Di Indonesia, bebola bijan yang dikenali sebagai onde-onde adalah berbentuk bulat, berwarna coklat dan bersalut bijan. Di dalamnya terdapat serbuk kacang hijau atau pulut hitam. Manakala di kawasan Padang, onde-ondenya disajikan dalam bentuk bulat, berwarna hijau, kenyal, ditaburi kelapa, dan di dalamnya terdapat gula merah cair.

### Vietnam

Di Vietnam, makanan ini dikenal sebagai *bánh cam* di Vietnam Selatan dan *bánh rán* di Vietnam Utara. Bánh rán diberi pengharum bunga melati. Isinya biasanya lebih kering dari bebola bijan pada umumnya berupa pasta kacang hijau manis. Selain itu, boleh juga diisi dengan daging cincang, bihun dan ubi, kulat, dan pelbagai bahan makan khas Vietnam lainnya.

Rujukan
-------

1. ↑  "Kuih Bom". Diarkibkan daripada yang asal pada 2015-04-23. Dicapai pada 2020-12-12.
2. ↑  kurang kekerapannya dalam bahasa melayu
3. ↑  "Kuih bom bijan hitam". Diarkibkan daripada yang asal pada 2016-03-15. Dicapai pada 2020-12-12.
4. ↑  Misty, Littlewood and Mark Littlewood, 2008 *Gateways to Beijing: a travel guide to Beijing* ISBN 981-4222-12-7 pp 52.
5. ↑  Bánh Rán/Bánh Cam (Fried Glutinous Rice Balls), Playing with My Food

Pautan Luar
-----------

* Ide Masak (2013). *Resep Favorit untuk Usaha – Onde-onde*. Gramedia Pustaka Utama. ISBN 978-979-22-8886-5.
* Nyonya Rumah (2004). *Kue manis Indonesia*. Gramedia Pustaka Utama. m/s. 26–. ISBN 978-979-22-0732-3.

Lihat juga
----------

* Masakan China